钦定古今图书集成/明伦汇编/氏族典/第278卷 > 王与引
## 钦定古今图书集成/明伦汇编/氏族典/第278卷 > 王与引

按《新城县志》：“与引，字百斯，浙江布政使象晋次子也。
中天启七年举人，崇祯元年进士，改翰林院庶吉士，
授湖广道监察御史。抗疏劾总兵官邓𤣱，忤阁臣意，
谪归，遂不复出。十七年三月，流贼陷京师，与引闻之，
涕泣不食，自草圹志讫，再拜诀其父布政公。入室沐
浴，与其妻于孺人子士和，拒户自经死。”